11. ΑΝΑΓΚ. ΝΟΜΟΣ υπ’ αριθ.343 της 30/30 Μαρτ. 1968 (ΦΕΚ Α΄ 66) Περί παρατάσεως της ισχύος της παρ. 3 του άρθρ. 2 του Ψηφίσματος ΚΗ΄ /1947 μέχρι 30.6.1969. Άρθρον μόνον.- Ο χρόνος ισχύος της παρ. 3 του άρθρ. 2 του Ψηφίσματος ΚΗ΄/1947 «περί παροχής διευκολύνσεως δια την υπό ιδιωτών ανοικοδόμησιν» ως αύτη ετροποποιήθη δια της παρ. 3 του άρθρ. 4 του Ν.Δ. 3879/1958 «περί συμπληρώσεως των περί σχεδίων πόλεων διατάξεων, καθορισμού της συνθέσεως του Συμβουλίου Οικισμού και παρατάσεως της ισχύος του άρθρ. 3 του Νόμ. 2364/1953», παραταθείς δια του άρθρ. 1 του Ν.Δ. 4275/1962 και μέχρι της 31ης Μαρτ. 1968 δια του άρθρου μόνου του Α. Ν. 243/1967 «περί παρατάσεως της ισχύος της παρ. 3 του άρθρ. 2 του Ψηφίσματος ΚΗ΄/1947», παρατείνεται και αύθις μέχρι της 30ης Ιουν. 1969. Τα εκ της προσόδου ταύτης ποσά διατίθενται δια πολεοδομικούς σκοπούς κατόπιν αποφάσεως του Υπουργού Δημοσίων Έργων. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 